Suchinthana/ta-wikipedia huggingface dataset:
இராஜேந்திரநகர் சட்டமன்றத் தொகுதி

இராஜேந்திரநகர் சட்டமன்றத் தொகுதி (Rajendranagar Assembly constituency) என்பதுஇந்தியாவின் தெலங்காணா சட்டப் பேரவையின் சட்டமன்றத் தொகுதியாகும். இது ரங்கா ரெட்டி மாவட்டத்தில் உள்ள தொகுதிகளில் ஒன்றாகும். இது செவெள்ள மக்களவைத் தொகுதியின் ஒரு பகுதியாகும். பெருநகர ஐதராபாத்து மாநகராட்சியின் 24 தொகுதிகளில் இதுவும் ஒன்றாகும்.

டி.பிரகாசு கவுட் தற்போது இத்தொகுதியின் சட்டமன்ற உறுப்பினராக உள்ளார்.

கண்ணோட்டம் 
இது 2009 பொதுத் தேர்தலில் (2002ஆம் ஆண்டின் எல்லை நிர்ணயச் சட்டத்தின்படி) செவெள்ளா சட்டமன்றத் தொகுதியிலிருந்து பிரிக்கப்பட்டு புதிதாக உருவாக்கப்பட்ட தொகுதியாகும். இராஜேந்திரநகர் சட்டமன்றத் தொகுதியில் நான்கு நகராட்சிப் பிரிவுகள் உள்ளன - சிவராம்பள்ளி, மைலார்தேவ்பள்ளி, இராஜேந்திரநகர் மற்றும் அத்தாப்பூர். ஹாசன் நகர் மற்றும் சாசுதிரிபுரம் போன்ற பகுதிகள் பழைய நகரப் பகுதிகளான பகதூர்புரா மற்றும் சந்திரயாங்குட்டாவின் மையப்பகுதியை எல்லையாகக் கொண்டுள்ளன. சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது

சட்டமன்ற உறுப்பினர்கள்

தேர்தல் முடிவுகள்

2023

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

ரங்காரெட்டி மாவட்டம்
தெலங்காணா சட்டமன்றத் தொகுதிகள்
கமல்சீத்து சாந்து

கமல்சீத்து சாந்து (Kamaljeet Sandhu) இந்தியாவைச் சேர்ந்த ஒரு தடகள விளையாட்டு வீரராவார். கமல்சீத்து கவுர் கூனர் என்ற பெயராலும் இவர் அறியப்படுகிறார். 1948 ஆம் ஆண்டு ஆகத்து  மாதம் 20 ஆம் தேதியன்று இவர் பிறந்தார். சிந்தியா கன்யா வித்யாலயாவின் முன்னாள் மாணவராக அறியப்படுகிறார். 1970 ஆம் ஆண்டு நடைபெற்ற பேங்காக்கு ஆசிய விளையாட்டுப் போட்டிகளில் 400 மீ ஓட்டப்பந்தயத்தில் தங்கப் பதக்கம் வென்ற இந்தியப் பெண் வீராங்கனையான இவர் பந்தய தூரத்தை 57.3 வினாடிகளில் கடந்தார். ஆசிய விளையாட்டுப் போட்டிகளில் தனிநபர் தங்கப் பதக்கம் வென்ற முதல் இந்தியப் பெண் வீராங்கனை என்ற சிறப்புக்குரியவராகக் கருதப்படுகிறார்.  இந்தியாவின் பஞ்சாப் மாநிலத்தைச் சேர்ந்த இவருக்கு 1971 ஆம் ஆண்டில் பத்மசிறீ விருது வழங்கப்பட்டது. 

1971 ஆம் ஆண்டு இத்தாலி நாட்டின் டுரினில் நடைபெற்ற உலக பல்கலைக்கழக விளையாட்டுப் போட்டியில் 400 மீட்டர் ஓட்டப் பந்தயத்தில் இறுதிப் போட்டியாளர்களில் ஒருவராக இருந்தார். 1972 ஆம் ஆண்டு நடைபெற்ற மியூனிக் ஒலிம்பிக்கில் பெண்கள் 400 மீட்டர் ஓட்டத்தில் பங்கேற்றார். 1973 ஆம் ஆண்டு தடகளப் போட்டிகளில் இருந்து ஓய்வு பெற்றார். 

தேசிய அளவிலான கூடைப்பந்து மற்றும் பல்கலைக்கழகங்களுக்கு இடையேயான வளைதடிப் பந்தாட்ட  வீரராகவும் இருந்தார். 1982 ஆம் ஆண்டு நடைபெற்ற ஆசிய விளையாட்டுப் போட்டிகளுக்கு இந்தியப் பெண்கள் ஓட்டப்பந்தய அணியின் பயிற்சியாளராகச் சென்றார்.

மேற்கோள்கள்

1948 பிறப்புகள்
இந்தியத் தடகள வீரர்கள்
பத்மசிறீ விருது பெற்றவர்கள்
வாழும் நபர்கள்
பஞ்சாப் நபர்கள்
இந்திய ஒலிம்பிக் தடகள வீரர்கள்
இந்திய ஒலிம்பிக் வீரர்கள்
சோரா சிங்

சோரா சிங் (Zora Singh) இந்தியாவைச் சேர்ந்த ஒரு தடகள விளையாட்டு வீரராவார். 1928 ஆம் ஆண்டு சூன்  மாதம் 06 ஆம் தேதியன்று லூதியானா மாவட்டத்தில் உள்ள தல்வாண்டி குர்த் கிராமத்தில் தனோவா சாதியைச் சேர்ந்த ஜாட் குடும்பத்தில் இவர் பிறந்தார். 1960 ஆம் ஆண்டு இத்தாலியின் ரோம் நகரத்தில் நடந்த கோடைகால ஒலிம்பிக்கில் இந்தியாவை பிரதிநிதித்துவப்படுத்தினார். ஆண்கள் 20 கிலோமீட்டர் நடைப் போட்டியில் 1:43:19.8 என்ற நேரத்தில் கடந்து 20 ஆவது இடத்தைப் பிடித்தார். இதே ஒலிம்பிக் போட்டியில் 50 கிலோமீட்டர் நடைப்போட்டியில் 	4-37:44.6 என்ற நேரத்தில் கடந்து எட்டாவது இடத்தைப் பிடித்தார். 2005 ஆம் ஆண்டு அக்டோபர் மாதம் 9 ஆம் தேதியன்று சோரா சிங் காலமானார்.

மேற்கோள்கள்

1928 பிறப்புகள்
2005 இறப்புகள்
இந்தியத் தடகள வீரர்கள்
இந்திய ஒலிம்பிக் தடகள வீரர்கள்
இந்திய ஒலிம்பிக் வீரர்கள்
பஞ்சாப் நபர்கள்
கடல் கல்லறை

கடல் கல்லறை  (Marine Cemetery) என்பது இந்தியாவின் கேரள மாநிலத்திலுள்ள  கோழிக்கோட்டின் பேப்பூர் கடற்கரையில் அமைந்துள்ள ஒரு கலை நிறுவல் அமைப்பாகும்.   அழிந்து வரும்  ஒன்பது கடல் மற்றும் ஆற்றங்கரை உயிரினங்களுக்காக இந்நிறுவல்  அர்ப்பணிக்கப்பட்டுள்ளது. முன்னதாக கடற்கரையில் இருந்து சேகரிக்கப்பட்ட 2,000 நெகிழிக் குப்பிகளால் ஆனதாகும்.  கடல் கல்லறை  2019 ஆம் ஆண்டில் திறக்கப்பட்டது.

வரலாறு 
நெகிழிக்  கழிவுகள், நீர் மாசுபாடு, காலநிலை மாற்றம் மற்றும் அதிகப்படியான சுரண்டல் போன்றவற்றால் அழிந்து வரும் கடல் மற்றும் ஆற்றங்கரை உயிரினங்களுக்காக கடல் கல்லறை அர்ப்பணிக்கப்பட்டுள்ளது . கலை நிறுவல் அமைப்பு ஒரு விழிப்புணர்வு முயற்சியாகும்.  

நவம்பர் 2019 ஆம் ஆண்டு நவம்பர் மாதத்தில் சுமார் 80 தன்னார்வலர்கள் குழு பேப்பூர் கடற்கரையை சுத்தம் செய்து 800 கிலோவுக்கும் மேற்பட்ட நெகிழிக் குப்பையை சேகரித்தது. இக்குப்பை மறுசுழற்சிக்காக கோழிக்கோடு மாநகராட்சியிடம் ஒப்படைக்கப்பட்டது.  2,000 நெகிழிக் குப்பிகள் மட்டும் ஒப்படைக்காமல்  விடப்பட்டன,  பின்னர் அவை கலை நிறுவலுக்குப் பயன்படுத்தப்பட்டன.   பேப்பூர் துறைமுக நிர்வாகம், கோழிக்கோடு மாவட்ட அதிகாரிகள் மற்றும் சுற்றுச்சூழல், வனம் மற்றும் காலநிலை மாற்ற அமைச்சகத்தின் தூய்மையான கடற்கரை இயக்கத்தின் கீழ், காலநிலை ஆர்வலர் ஆகாசு ராணிசன் மற்றும் சொறிமீன் நீர்விளையாட்டு  அமைப்பினர் மூலம் இந்த நினைவுச்சின்னம் உருவாக்கப்பட்டது.  உலக வனவிலங்கு பாதுகாப்பு தினமான   திசம்பர் மாதம் 4 ஆம் தேதியன்று  2019 ஆம் ஆண்டு கோழிக்கோடு மாவட்ட ஆட்சியர் எசு.சாம்பசிவ ராவ் மற்றும் பேப்பூர் தொகுதி சட்டமன்ற உறுப்பினர்  வி.கே.சி மம்மது கோயா ஆகியோரால் திறக்கப்பட்டது.

நிறுவல் 

இந்த நிறுவலில் ஒன்பது குறிப்பான்கள் உள்ளன, ஒவ்வொன்றும் அழிந்து வரும் கடல் மற்றும் ஆற்றங்கரை உயிரினங்களுக்காக  அர்ப்பணிக்கப்பட்டவையாகும்.  கல்லறை வடிவ இரும்பு சட்டங்களில் நெகிழிக் குப்பிகளால் இவை கட்டப்பட்டுள்ளன. இவற்றில் எட்டு குறிப்பான்கள்  உயரத்தில், கடல் குதிரை, கிளி மீன், தோல்முதுகு ஆமை, ,  கடல் ஆமைகள், கழுகு கதிர் மீன்கள், வேளா மீன், ஆவுளியா அல்லது கடற்பசு, வரிக்குதிரை சுறா, மற்றும் சுத்தியல் சுறா ஆகிய உயிரினங்களுக்காக அர்ப்பணிக்கப்பட்டுள்ளன. எஞ்சியிருக்கும் ஒரு  குறிப்பான்  உயரம் கொண்டதாகும். அழிந்து வரும் பூர்வீக நன்னீர் மீன் இனமான உரோசுலின் சுறாவுக்கு  அர்ப்பணிக்கப்பட்டுள்ளது.

மேற்கோள்கள் 

Coordinates on Wikidata
கோழிக்கோடு மாவட்டம்
காலநிலை மாற்றம்
அப்சரா திரையரங்கம்

அப்சரா திரையரங்கம் (Apsara Theatre) இந்தியாவின் தென்னிந்திய மாநிலமான கேரளாவிலுள்ள கோழிக்கோடு நகரத்தில் அமைந்துள்ளது. 1971 ஆம் ஆண்டு முதல் 2023 ஆம் ஆண்டு வரை இத்திரையரங்கம் இயங்கி வந்தது.  கோழிக்கோடு இரயில் நிலையம் அருகே இணைப்புச் சாலையில் இத்திரையரங்கம்  அமைந்திருந்தது . 1013 இருக்கைகளுடன் இருந்த அப்சரா திரையரங்கம்  கேரளாவின் மிகப்பெரிய திரையரங்குகளில் ஒன்றாகும். இத்திரையரங்கம்  கோழிக்கோட்டின் பாரம்பரிய அடையாளமாகவும் இருந்தது.

கண்ணோட்டம் 
அப்சரா திரையரங்கம் 8 ஆகஸ்ட் 1971 ஆம் ஆண்டு ஆகத்து மாதம் 8 ஆம் தேதியன்று மலையாள நடிகர்களான பிரேம் நசீர் மற்றும் சாரதா ஆகியோரால் திறக்கப்பட்டது. ஒரு குடும்பத்திற்குச் சொந்தமான இந்த திரையரங்கம் தொம்மன் இயோசப் கொச்சுப்புரைக்கால் என்பவரால் நிறுவப்பட்டது. 70.70 மிமீ திரையுடன் இத்திரையரங்கம்  திறக்கப்பட்ட நேரத்தில், அப்சரா திரையரங்கம்  கேரளாவின் மிகப்பெரிய குளிரூட்டப்பட்ட திரையரங்கம்  என்று விளம்பரப்படுத்தப்பட்டது.  கேரளாவில் 1000 எண்ணிக்கைக்கும் மேற்பட்ட இருக்கைகள் கொண்ட சில திரையரங்குகளில் இதுவும் ஒன்றாகும். அப்சராவில் திரையிடப்பட்ட முதல் திரைப்படம் ஏ வின்சென்ட் இயக்கிய அபிசாத்யம் திரைப்படமாகும்.  2023  ஆம் ஆண்டு மே மாதத்தில்  குடும்ப உறுப்பினர்களிடையே ஏற்பட்ட சில கருத்து வேறுபாடுகள் காரணமாக அப்சரா திரையரங்கம் மூடப்படுவதை எதிர்கொண்டதாக தகவல்கள் வெளிவந்தன.  மேலும் பல்திரை திரையரங்குகளின்  வருகையால், ஒற்றைத் திரை திரையரங்குகள் இயக்குவது நிதி ரீதியாக இலாபகரமாக இல்லை. சூன் மாதம் 28 ஆம் தேதியன்று  திரிசங்கு திரைப்படத்தை திரையிட்டு அப்சரா தனது கடைசி காட்சியை நடத்தியது. இது கேரளாவின் மிகப்பெரிய திரையரங்குகளில் ஒன்றாகவும், கோழிக்கோட்டில் உள்ள மிகப்பெரிய ஒற்றைத் திரையரங்கமாகவும் இருந்தது.

மேற்கோள்கள் 

மலையாளத் திரைப்படத் துறை
கோழிக்கோடு மாவட்டம்
சிறந்த திரைப்படத்திற்கான ஜீ திரைப்பட விருது

சிறந்த திரைப்படத்திற்கான ஜீ திரைப்பட விருது இந்த விருதுக்கான சிறந்த திரைப்படங்கள் இந்திய பொது மக்களால் தேர்ந்தெடுக்கப்படுகின்றனர். வெற்றியாளர்கள் மார்ச் மாதம் அறிவிக்கப்படுவார்கள்.

வெற்றியாளர்களும் பரிந்துரைக்களும்

குறிப்புகள்

மேற்கோள்கள்
மெட்ராஸ் இராணுவம்

மெட்ராஸ் இராணுவம் (Madras Army)  என்பது பிரித்தானியப் பேரரசின் ஒரு பகுதியாக இருந்த பிரித்தானிய இந்தியாவின் மூன்று இராசதானிகளில் ஒன்றான மதராசு இராசதானியின் (மதராசு மாகாணம்) இராணுவம் ஆகும்.

1858 இந்திய அரசாங்கச் சட்டத்தின்படி ( 1857 இன் இந்தியக் கிளர்ச்சிக்குப் பின் நிறைவேற்றப்பட்டது)  மூன்று இராசதானிகளும் பிரித்தானிய அரசரின் நேரடி அதிகாரத்தின் கீழ் கொண்டவரப்பட்ட காலம் வரை, இந்த இராசதானி இராணுவங்களும், இராசதானிகளைப் போலவே, கிழக்கிந்திய நிறுவனத்தைச் சேர்ந்தவையாக இருந்தன.

1895 இல் மூன்று இராசதானி இராணுவங்களும் இந்திய இராணுவத்தில் இணைக்கப்பட்டன.

உருவாக்கமும் ஆரம்பகால வரலாறும் 

கிழக்கிந்திய நிறுவனம் தன் வணிக நலன்களைப் பாதுகாக்க வேண்டி மெட்ராஸ் இராணுவத்தை உருவாக்கியது. இதில் பெரும்பாலும் பயிற்சி பெறாத வீரர்களே இருந்தனர், சிலர் வெறும் கைகளோடு இருந்தனர். 1746 இல் பிரெஞ்சு தாக்குதல் மற்றும் மதராசைக் கைப்பற்றியது போன்றவை இராணுவத்தை மேம்படுத்தவேண்டிய கட்டாயத்தை ஆங்கிலேயர்களுக்கு உருவாக்கியது. 1757 ஆம் ஆண்டில், கிழக்கிந்திய கம்பெனி நன்கு பயிற்சி பெற்ற இராணுவ அலகுகளை உருவாக்கவும், பிரதேசங்களைக் கைப்பற்றி, உள்ளூர் ஆட்சியாளர்களிடம் விசுவாசத்தைக் கோரவும் முடிவு செய்தது. 

உதிரியாக ஒழுங்கமைக்கப்பட்ட இராணுவப் பிரிவுகள் பின்னர் உள்ளூர் படைகளை வழிடத்தும்  இந்திய அதிகாரிகளுடன் படைப்பிரிவுகளாக இணைக்கப்பட்டன. இந்த துருப்புக்கள் நடத்திய முதல் பெரிய தாக்குதல் நடவடிக்கைகளில் ஒன்று 1760 இல் வந்தவாசிப் போர் ஆகும். துருப்புக்கள் அவற்றின் வெற்றிக்காக மிகவும் பாராட்டப்பட்டன. அதற்கு முன்னதாக பிளாசி போருக்குப் பிறகு வரலாற்றையும் தனிப்பட்ட இடத்தைப் பிடித்த இளம் கிளைவின் தலைமையின் கீழ் இந்தப் படையில் பெரும் பகுதி வங்காளத்திற்கு அனுப்பப்பட்டது. 

மெட்ராஸ் இராணுவ அதிகாரிகள் ஆரம்ப ஆண்டுகளில் வீரர்களின் உள்ளூர் பழக்கவழக்கங்கள், சாதி சடங்குகள், உடை, சமூகப் படிநிலை ஆகியவற்றில் மிகுந்த கவனத்துடன் இருந்தனர். சில முதன்மை நில உரிமையாளர்களும் மதராஸ் இராணுவத்தில் சேர்ந்தனர், அவர்களில் ஒருவர் மதுரையைச் சேர்ந்த பிரபுக்களில் ஒருவரான மூடூ (முத்து) நாயக்கர் என்று பதிவு செய்யப்பட்டுள்ளது. இராணுவம் விரிவடைந்தது இதனால் பெரும்பாலும் கும்பினியைச் சேர்ந்த அதிகாரிகள் புதியதாக வந்ததால், தலைமைத்துவ பாணி மற்றும் வீர்களின் கவனிப்பு மோசமானதாக மாறியது. மதராஸ் இராணுவத்தில் மிகவும் பிரபலமான நிகழவு வேலூர் கலகம் ஆகும். திப்பு சுல்தான் கொல்லப்பட்ட பிறகு, அவரது இரண்டு மகன்களும் வேலூர்க் கோட்டையில் ஆங்கிலேயர்களால் காவலில் வைக்கப்பட்டனர்.  1806 ஆம் ஆண்டு சூலை 10 ஆம் நாள் இரவு வேலூர் கோட்டையின் காவல் பணியில் இருந்த மூன்று மதராசி படைப்பிரிவுகளைச் சேர்ந்த வீரர்கள்  கலகத்தில் ஈடுபட்டனர். அதில் 129 பிரித்தானிய அதிகாரிகளும், வீரர்களும் கொல்லப்பட்டனர். இராணுவ மற்றும் அரசியல் குறைகளின் சேர்க்கையால் ஏற்பட்ட இந்த எழுச்சி,  மெட்ராஸ் குதிரைப்படையை உள்ளடக்கிய ஒரு படையால் சில மணிநேரங்களில் ஒடுக்கப்பட்டது. 

1830களில் மெட்ராஸ் இராணுவம் உள்நாட்டுப் பாதுகாப்பு மற்றும் குடிமை நிர்வாகத்திற்கான பணிகளில் அக்கறை கொண்டிருந்தது. இது பல இனத்தவரைக் கொண்ட இராணுவமாக இருந்தது. இதில் இருந்த பிரித்தானிய அதிகாரிகள் ஆசிய மொழிகளை கற்கவும் பேசவும் ஊக்குவிக்கப்பட்டனர். இந்த இராணுவத்தின் உயர்ந்த ஒழுக்கமும் பயிற்சியும் கொண்ட மெட்ராஸ் இராணுவம்   1832-33 இல்  விசாகப்பட்டினம் மாவட்டத்தில் ஏற்பட்ட ஒரு கிளர்ச்சியை அடக்கி  உதவியது.

மேற்கோள்கள் 

பிரித்தானியக் கிழக்கிந்தியக் கம்பனி
மூப்பைநாடு

மூப்பைநாடு  (Muppanad) இந்தியாவின் கேரள மாநிலத்தில் வயநாடு மாவட்டத்தில் உள்ள மேப்பாடிக்கு அருகில் உள்ள ஒரு கிராமமாகும்.

மக்கள்தொகையியல் 
 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி மூப்பைநாடு கிராமத்தின் மக்கள் தொகை 22,935 ஆக இருந்தது. இம்மக்கள் தொகையில் 11,344 ஆண்களும் 11,591 பெண்களும் இருந்தனர்.

போக்குவரத்து 
மூப்பைநாடு கிராமம் கோழிக்கோடு இரயில் நிலையத்திலிருந்து சாலை வழியாக 82 கிலோமீட்டர் தொலைவில் உள்ளது. இந்த சாலையில் ஒன்பது கொண்டை ஊசி வளைவுகள் உள்ளன. அருகிலுள்ள பெரிய விமான நிலையம் கோழிக்கோடு விமான நிலையமாகும். கிழக்கே உள்ள சாலை இக்கிராமத்தை மைசூர் மற்றும் பெங்களூருடன் இணைக்கிறது. பந்திப்பூர் தேசிய வனப்பகுதி வழியாகச் செல்வதால் இந்தக் கிராமத்தின் வழியாக இரவுப் பயணம் அனுமதிக்கப்படுகிறது. அருகிலுள்ள இரயில் நிலையம் மைசூர் இரயில் நிலையம் ஆகும். பெங்களூரு மற்றும் கோழிக்கோடு விமான நிலையங்களும் அருகில்  உள்ளன.

மேற்கோள்கள் 

வயநாடு மாவட்டம்
வயநாடு மாவட்டத்தில் உள்ள ஊர்களும் நகரங்களும்
சாசூ மக்கள்

சாசூ மக்கள் (Shasu), எகிப்தின் மூன்றாம் இடைநிலைக் காலத்தின் |(கிமு 1069 - கிமு 664) போது,  பண்டைய அண்மை கிழக்கின், தெற்கு லெவெண்ட் பிரதேசத்தில் செமித்திய மொழி பேசும் கால்நடைகளை மேய்த்துக் கொண்டு, கூடாரங்களிள் தங்கி வாழும் நாடோடிக் குழுவினர் ஆவார். சாசூ மக்கள் அதிகமாக சினாய் தீபகற்பம்,   கானான் தேசம் மற்றும் தற்கால இஸ்ரேல் வடக்கு மற்றும் தெற்கு பகுதிகளில் அதிகம் வாழ்ந்தனர்.இமக்களில் சிலர் பண்டைய எகிப்திய இராச்சியத்தினருக்கும் மற்றும் மெசொப்பொத்தேமியா இராச்சியத்தினருக்கும் கூலிப்படையினராக செயல்பட்டனர்..  சில அறிஞர்கள் சாசூ மக்களை இசுரயேலர் மற்றும் யாவே கடவுளுடன் தொடர்புறுத்தி பேசுகின்றனர்.

வரலாறு
கிமு  15ம் நூற்றாண்டுகளில் சாசூ மக்கள் குறித்த குறிப்புகள் ஜோர்டான் பகுதிகளில் காணப்படுகிறது. மேலும் பண்டைய எகிப்தியர்களின் எதிரிகளின் பட்டியலில் சாசூ மக்கள் உள்ளனர் என்பதை மூன்றாம் அமென்கோதேப் (கிமு 1391–1353) தற்கால வடக்கு சூடான் நாட்டின் சொலெப் கோயில் தூண்களில் பொறிக்கப்பட்டதன் மூலம் அறியப்படுகிறது.
.
எகிப்திய மன்னர்களான இரண்டாம் ராமேசஸ்  மற்றும்  மெர்நெப்தா ஆட்சிக் காலங்களில் சாசூ மக்கள் எகிப்து, கானான் தேசங்களிலிருந்து  தறால ஜோர்டான் பகுதிகளுக்கு விரட்டியடிக்கப்பட்டனர். எகிப்து இராச்சியம் வீழ்ச்சியடைந்த பின்னர் சாசூ மக்கள் மீண்டும் சாசூ மக்கள் கானான்  தேசத்தின் குடியேறினர். கடல் மக்களின் வருகையால் இறுதியில் சாசூ மக்கள் மறைந்து போயிருக்கலாம் எனக்கருதப்படுகிறது..

சாசூ மக்களின் யாவே  (Yhw) கடவுள்
 

மூன்றாம் அமென்கோதேப் (கிமு 14ம் நூற்றாண்டு) மற்றும் இரண்டாம் ராமேசஸ் (கிமு 13ம் நூற்றாண்டு) காலத்திய இரண்டு எகிப்திய நூல்களில் சாசூ மக்கள்  வழிபட்ட யாவே கடவுள் குறித்த குறிப்புகள் உள்ளது.

மேற்கோள்கள்

ஆதாரங்கள்

 
 
 
 
 
 

 

 
 
 
 
 

 
 
 
 

 
 

மத்திய கிழக்கு மக்கள்
எகிப்தின் பதினெட்டாம் வம்சம்
எகிப்தின் பத்தொன்பதாம் வம்சம்
யூரோப்பியம்(III) ஆர்சனேட்டு

யூரோப்பியம்(III) ஆர்சனேட்டு (Europium(III) arsenate) என்பது EuAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியத்தின் ஆர்சனேட்டு உப்பாக இது வகைப்படுத்தப்படுகிறது. 22.53±0.03 என்ற pKsp,c மதிப்புள்ள வெப்ப நிலைப்புத் தன்மையை யூரோப்பியம்(III) ஆர்சனேட்டு கொண்டுள்ளது. செனோடைம் கட்டமைப்புடன் நிறமற்ற படிகங்களாக இச்சேர்மம் காணப்படுகிறது.

தயாரிப்பு
யூரோப்பியம்(III) குளோரைடு (EuCl3) கரைசலில் சோடியம் ஆர்சனேட்டை (Na3AsO4) சேர்த்து வினைபுரியச் செய்வதன் மூலம் யூரோப்பியம்(III) ஆர்சனேட்டைத் தயாரிக்கலாம்:

 Na3AsO4 + EuCl3 → 3 NaCl + EuAsO4↓

யூரோப்பியம்(III) ஆக்சைடை (Eu2O3) ஆர்சனிக் பெண்டாக்சைடு (As2O5) உடன் சேர்த்து வினைபுரியச் செய்வதன் மூலம் யூரோபியம்(III) ஆர்சனேட்டைப் பெறலாம்.
Eu2O3 + As2O5 → 2EuAsO4

மேற்கோள்கள்

யூரோப்பியம்(III) சேர்மங்கள்
ஆர்சனேட்டுகள்
சமாரியம் ஆர்சனேட்டு

சமாரியம் ஆர்சனேட்டு (Samarium arsenate) என்பது SmAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியத்தின் ஆர்சனேட்டு உப்பாக இது வகைப்படுத்தப்படுகிறது. 22.73±0.08 என்ற pKsp,c மதிப்புள்ள வெப்ப நிலைப்புத் தன்மையை சமாரியம் ஆர்சனேட்டு கொண்டுள்ளது.

தயாரிப்பு
சமாரியம்(III) குளோரைடு (SmCl3) கரைசலில் சோடியம் ஆர்சனேட்டை (Na3AsO4) சேர்த்து வினைபுரியச் செய்வதன் மூலம் சமாரியம் ஆர்சனேட்டைத் தயாரிக்கலாம்:

மேற்கோள்கள்

சமாரியம் சேர்மங்கள்
ஆர்சனேட்டுகள்
முழங்காவில்

முழங்காவில் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 30 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பல்லவராயன்கட்டு

பல்லவராயன்கட்டு என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 25 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
கிராஞ்சி

கிராஞ்சி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 30 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பொன்னாவெளி

பொன்னாவெளி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 35 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
வலைப்பாடு

வலைப்பாடு என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தென்மேற்கே சுமார் 30 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
கௌதாரிமுனை

கௌதாரிமுனை என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் வடமேற்கே சுமார் 15 கிலோமீட்டர் தூரத்தில் அமைந்துள்ளது. கௌதாரிமுனை மூன்று பக்கங்களும் கடலால் சூழப்பட்ட ஒரு ஒடுங்கிய நிலப்பரப்பாகும்.

சிறப்பு
கௌதாரிமுனை 3000 ஆண்டுகள் பழமை வாய்ந்த பிரதேசம் ஆகும். இவ்வூரில் வாழ்ந்த மக்கள் பல நூற்றாண்டுகளாக அயல் நாடுகளுடன் தொடர்புகளைக் கொண்டிருந்தனர். இங்குள்ள வெள்ளை மணல் மேடுகளே கடல் நீர் உள்லே வராமல் பாதுகாக்கின்றன.

இங்குள்ள பாடசாலைகள்
 கௌதாரிமுனை அரசுத் தமிழ்க் கலவன் பாடசாலை

இங்குள்ள கோவில்கள்
 கௌதாரிமுனை விநாயகர் ஆலயம்
 கௌதாரிமுனை பட்டிவைரவர் கோயில்

மேற்கோள்கள்

வெளி இணைப்புகள் 
தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
மட்டுவில்நாடு

மட்டுவில்நாடு என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு அண்மையில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பால்டி மக்கள்

பால்டி மக்கள் (Baltis), இந்தோ திபெத்திய மொழிகளில் ஒன்றான பால்டி மொழிபேசும் மக்கள்,  இமயமலையின் நீட்சியான காரகோரம் மலைத்தொடர்களில் வாழும் இம்மக்கள் பெரும்பான்மையாக, பாகிஸ்தான் ஆக்கிரமிப்பு கில்ஜித்-பால்டிஸ்தான் பகுதிகளில் வாழ்கின்றனர்.  மேலும் இந்தியாவில் லடாக் பகுதியில் கார்கில் மாவட்டம் மற்றும் லே மாவட்டம் ஆகிய பகுதிகளில் வாழ்கின்றனர். பாகிஸ்தானின் லாகூர், இஸ்லாமாபாத், ராவல்பிண்டி, கராச்சி போன்ற நகரங்களில் புலம்பெயர்ந்து வாழ்கின்றனர்.

சமயம்
இந்தியாவின் தூர வடக்கில்  கில்ஜித்-பால்டிஸ்தானில் பால்டி மொழி பேசும் மக்கள், இந்தியவில் இசுலாம் வருகைக்கு முன்னர் போன் பௌத்தம் மற்றும்  திபெத்திய பௌத்தத்தைப் பயின்றனர். 14ம் நூற்றாண்டில் இப்பகுதியில் சூபித்துவம்  பரவியது. 17ம் நூற்றாண்டு வரை சூபித்துவம்  பயின்ற இம்மக்கள், பின்னர் பெரும்பாலன பால்டி மக்கள்  சியா இசுலாம் பிரிவையும், சிலர் சுன்னி இசுலாம் பிரிவையும் பின்பற்றுகிறார்கள்.
இருப்பினும் இம்மக்கள் தற்போதும் சடங்குகளில் தங்களின் முந்தைய போன் பௌத்தம் மற்றும்  திபெத்திய பௌத்தத்தின்  தாக்கத்தைக் கொண்டுள்ளனர். 

தற்போது கில்ஜித்-பால்டிஸ்தானில் உள்ள பால்டி மக்களில் 60% சியா இசுலாம் மற்றும் 30% மக்கள் சூபித்துவம் மற்றும் 10% சன்னி இசுலாமைப் பின்பற்றுகிறார்கள்.இந்தியாவில் லடாக் பகுதி பால்டி மக்களில் 97% இசுலாமையும்; 3% பௌத்தத்தையும் பின்பற்றுகின்றனர்.

மேற்கோள்கள்

இந்திய இனக்குழுக்கள்
தார்திக் மொழி

தார்திக் மொழிகள் அல்லது இந்து-குஷ் இந்தோ ஆரிய மொழி  (Dardic languages) (alsoDardu or Pisaca), இந்திய ஆரிய மொழிகளில் ஒன்றான இம்மொழியை பாகிஸ்தான் ஆக்கிரமிப்புகில்ஜித் பல்டிஸ்தான் & ஆசாத் காஷ்மீர் பகுதிகளிலும்; பாகிஸ்தானின் கைபர் பக்துன்வா மாகாணம், ஆப்கானித்தானின்  கபிசா மாகாணம், குனர் மாகாணம், லக்மான் மாகாணம், நூரிஸ்தான் மாகாணம் மற்றும் இந்தியாவின் ஜம்மு காஷ்மீர் மற்றும் லடாக் பகுதிகளில் பேசப்படுகிறது. இம்மொழி பேசப்படும் பிரதேசத்தை தாரிஸ்தான் என்றும் அழைப்பர். மேலும் இந்து குஷ் மலைத்தொடர் பகுதிகளில் பேசப்படுவதால் இம்மொழியை இந்து-குஷ் இந்தோ-ஆரிய மொழி என்பர்.

உட்பிரிவுகள்
தார்திக் மொழி கீழ்கண்ட உட்பிரிவு மொழிகளைக் கொண்டது:

 கிழக்கு தார்திக் மொழிகள்  
 காசுமீரி மொழி, போக்குலி மொழி, கிஷ்துவாரி மொழி,
 சினா மொழிகள்: சினா மொழி, புரோக்ஸ்காத் மொழி, கால்கோட்டி மொழி, கோகிஸ்தானி மொழி, குண்டால் சாகி மொழி, பலுலா மொழி, சாவி மொழி, உஷோஜி மொழி
 காந்தாரி மொழிகள்:இந்து கோகிஸ்தானி,  பதேரி மொழி, சிலிஸ்சோ மொழி, கவ்ரி மொழி, திராகி மொழி, தோர்வாலி மொழி 
சித்ரால் மொழிகள்: கலாசா-மூன், கோவார் மொழி 
பசாயி மொழிகள் 
குனாரி மொழிகள்: தமேலி மொழி, கவார்-படி மொழி, நங்கலாமி மொழி, சுமஸ்தி மொழி

இதனையும் காண்க
இந்திய-ஆரிய மொழிகள்

அடிக்குறிப்புகள்
1.The Khowar word for 'earth' is more accurately represented, with tonality, as buúm rather than buum, where ú indicates a rising tone.
2.The word drolid actually includes a Kashmiri half-vowel, which is difficult to render in the Urdu, Devnagri and Roman scripts alike. Sometimes, an umlaut is used when it occurs in conjunction with a vowel, so the word might be more accurately rendered as drölid.
3.Sandhi rules in Sanskrit allow the combination of multiple neighboring words together into a single word: for instance, word-final 'ah' plus word-initial 'a' merge into 'o'. In actual Sanskrit literature, with the effects of sandhi, this sentence would be expected to appear as Eṣá ékóśvósti. Also, word-final 'a' is Sanskrit is a schwa,  (similar to the ending 'e' in the German name, Nietzsche), so e.g. the second word is pronounced . Pitch accent is indicated with an acute accent in the case of the older Vedic language, which was inherited from Proto-Indo-European.
4.Hindi-Urdu, and other non-Dardic Indo-Aryan languages, also sometimes utilize a "verb second" order (similar to Kashmiri and English) for dramatic effect. Yeh ek ghoṛā hai is the normal conversational form in Hindi-Urdu. Yeh hai ek ghoṛā is also grammatically correct but indicates a dramatic revelation or other surprise. This dramatic form is often used in news headlines in Hindi-Urdu, Punjabi and other Indo-Aryan languages.

மேலும் படிக்க
Khan, Sawar, et al. "Ethnogenetic analysis reveals that Kohistanis of Pakistan were genetically linked to west Eurasians by a probable ancestral genepool from Eurasian steppe in the bronze age." Mitochondrion 47 (2019): 82-93.

மேற்கோள்கள்

ஆதார நூற்பட்டியல்
 
 

இந்திய-ஆரிய மொழிகள்
சுரேசு கோபடே

சுரேசு கோபடே  (Suresh Khopade) இந்தியாவைச் சேர்ந்த ஓர் அரசியல்வாதியாவார். சுரேசு அபாச்சி கோபடே என்ற பெயராலும் அறியப்படுகிறார். 1951 ஆம் ஆண்டு சூன் மாதம் முதல் தேதியன்று இவர் பிறந்தார். ஓர் எழுத்தாளரான இவர் ஓய்வு பெற்ற இந்திய காவல் சேவை அதிகாரியுமாவார்.  மகாராட்டிரா மாநிலத்தில் சமூக காவல் நடவடிக்கை முயற்சிகளின்  ஒரு முன்னோடியாகக் கருதப்படுகிறார். 1992  ஆம் ஆண்டு நடைபெற்ற வகுப்புவாத கலவரத்தின் போது, அப்போது அதிக பதட்டமான நகரமான பிவாண்டியைப் பாதுகாத்தார்.  1993 ஆம் ஆண்டு வீரத்திற்கான குடியரசுத் தலைவர் பதக்கத்தைப் பெற்றார்   குற்றப் புலனாய்வுத் துறையின் சிறப்பு பொது ஆய்வாளராகப் பணியாற்றி ஓய்வு பெற்றார். 

புனே மாவட்டத்தின் பாரமதி தாலுக்காவில் உள்ள மோர்காவன் என்ற சிறிய கிராமத்திற்கு அருகில் ஒரு கருத்தியல் பள்ளியை இவர் நிறுவியுள்ளார், இப்பள்ளி  'கூடச்சி சாலா' என்று பெயரிடப்பட்டது. இது பாரம்பரிய அர்த்தத்தில் ஒரு பள்ளி அல்ல, ஆனால் பள்ளிக்குச் செல்வதற்கான ஒரு சுற்றுலா மையமாக விவரிக்கப்படக்கூடிய இடமாகத் திகழ்ந்தது.  குழந்தைகள். வாழ்க்கையின் அனைத்துத் துறைகளையும் பற்றிய சுவாரசியமான கற்றல் அனுபவத்தைப் பெற பல பள்ளிகள் இந்த பள்ளிக்கு வந்து பார்வையிட்டன்.

2014 ஆம் ஆண்டு மார்ச்சு மாதம் 13 ஆம் தேதியன்று  இவர் பாராமதி தெற்கு மக்களவைத் தொகுதியில் ஆம் ஆத்மி கட்சி வேட்பாளராக அறிவிக்கப்பட்டார்.

மேற்கோள்கள்

புற இணைப்புகள் 
 சுரேஷ் கோபடே அதிகாரப்பூர்வ இணையதளம்

மகாராட்டிர அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ஆம் ஆத்மி கட்சி அரசியல்வாதிகள்
மராத்தி எழுத்தாளர்கள்
வாழும் நபர்கள்
1951 பிறப்புகள்
பால்லி சிங் சீமா

பால்லி சிங் சீமா (Balli Singh Cheema) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒரு பிரபலமான இந்தி கவிஞராக நன்கு அறியப்பட்ட பால்லி சிங் சீமா தற்போது ஆம் ஆத்மி கட்சியின்  அரசியல்வாதியாக செயல்படுகிறார். 2014 ஆம் ஆண்டு நடைபெற்ற  இந்திய பொதுத் தேர்தலில் நைனிடால் தொகுதியில் போட்டியிட்டார்.

விருதுகள்
 கங்கா சரண் சிங் விருதை குடியரசுத் தலைவர் பிரதீபா பாட்டிலிடமிருந்து பால்லி சிங் சீமா பெற்றார். 
 பஞ்சாப் அரசாங்கத்தின் சிரோமணி இந்தி சாகிட்கர் விருதைப் பெற்றார்.

மேற்கோள்கள்

வாழும் நபர்கள்
ஆம் ஆத்மி கட்சி அரசியல்வாதிகள்
1952 பிறப்புகள்
இந்திக் கவிஞர்கள்
2-குளோரோ-6-புளோரோதொலுயீன்

2-குளோரோ-6-புளோரோதொலுயீன் (2-Chloro-6-fluorotoluene) என்பது C7H6ClF என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தொலுயீனின் ஆலசனேற்ற வழிப்பெறுதியான இச்சேர்மம் பல்வேறு கரிமத் தொகுப்பு வினைகளில் ஓர் இடைநிலையாகப் பயன்படுத்தப்படுகிறது.

பயன்கள்
2-குளோரோ-6-புளோரோதொலுயீன் சேர்மம் 2-குளோரோ-6-புளோரோபென்சால்டிகைடு தயாரிப்பில் பயன்படுத்தப்படுகிறது. இவ்வினையில் 2-குளோரோ-6-புளோரோதொலுயீனுடன் ஐதரசன் பெராக்சைடைச் சேர்த்து ஆக்சிசனேற்றம் செய்யப்பட்டு 2-குளோரோ-6-புளோரோபென்சால்டிகைடு தயாரிக்கப்படுகிறது.

 
4-குளோரோ-1ஐ-இண்டசோல் தயாரிப்பிற்கும் இச்சேர்மம் பயன்படுகிறது.

மேற்கோள்கள்

புளோரோ அரீன்கள்
குளோரோ அரீன்கள்
பென்சீன் வழிப்பொருட்கள்
கரிம ஆலைடுகள்
மகபூப்நகர் சட்டமன்றத் தொகுதி

மகபூப்நகர் சட்டமன்றத் தொகுதி (Mahbubnagar Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது மகபூப்நகர் மாவட்டத்தில் உள்ள தொகுதிகளில் ஒன்றாகும். இத்தொகுதி மகபூப்நகர் நகரத்தை உள்ளடக்கியது. இது மகபூப்நகர் மக்களவைத் தொகுதியின் ஒரு பகுதியாகும்.

யென்னம் சிறீரீனிவாசு ரெட்டி தற்போது இத்தொகுதியின் சட்டமன்ற உறுப்பினராக உள்ளார்.

மண்டலங்கள் 
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

தேர்தல் முடிவுகள்

தெலங்காணா சட்டமன்றத் தேர்தல், 2023

மேற்கோள்கள்

மகபூப்நகர் மாவட்டம்
தெலங்காணா சட்டமன்றத் தொகுதிகள்
தெலங்காணாவின் மூன்றாவது சட்டமன்றம்

தெலங்காணாவின் மூன்றாவது சட்டமன்றம் (3rd Telangana Assembly) என்பது  2023 திசம்பர் 5, 2023 அன்று நடந்து முடிந்த தெலங்காணா சட்டப் பேரவைத் தேர்தலுக்குப் பிறகு அமைக்கப்பட்டது. 30 நவம்பர் 2023 அன்று வாக்குப்பதிவு நடைபெற்றது.

119 சட்டமன்ற உறுப்பினர்கள் கொண்ட சட்டசபையில் ஆட்சி அமைக்க 60 இடங்கள் தேவை. மொத்தம் 64 இடங்களை கைப்பற்றி தற்போதைய சட்டசபைக்கு தேவையான 60 இடங்களை பெற்று இந்தியத் தேசிய காங்கிரசு பெரும்பான்மையாக கடந்தது.

வரலாறு

தேர்தல் முடிவுகள் 
2023 தெலங்காணா சட்டப் பேரவைத் தேர்தல் முடிவுகள் 03 திசம்பர் 2023 அன்று அறிவிக்கப்பட்டன. 119 சட்டமன்ற உறுப்பினர்கள் கொண்ட சட்டசபையில் ஆட்சி அமைக்க 60 இடங்கள் தேவை.

குறிப்பிடத்தக்க உறுப்பினர்கள் 

ஆதாரம்:

சட்டமன்றத் தொகுதிகளும் சட்டமன்ற உறுப்பினர்களும்

மேலும் பார்க்கவும் 
 தெலங்காணாவின் இரண்டாவது சட்டமன்றம்

மேற்கோள்கள் 

தெலங்காணா சட்டப் பேரவை
யூரோப்பியம்(III) குரோமேட்டு

யூரோப்பியம்(III) குரோமேட்டு (Europium(III) chromate) என்பது EuCrO4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம், குரோமியம் மற்றும் ஆக்சிசன் ஆகிய தனிமங்கள் இணைந்து இச்சேர்மம் உருவாகிறது. யூரோப்பியம் +3 என்ற ஆக்சிசனேற்ற நிலையிலும் +5 என்ற ஆக்சிசனேற்ற நிலையில் குரோமியமும் மற்றும் -2 என்ற ஆக்சிசனேற்ற நிலையில் ஆக்சிசனும் இச்சேர்மத்தில் இடம் பெற்றுள்ளன.

தயாரிப்பு
யூரோப்பியம்(III) அசிடேட்டு மற்றும் குரோமியம்(IV) ஆக்சைடு ஆகிய சேர்மங்களின்  சமமோலார்  கரைசலை வெற்றிடத்தில் 70 பாகை செல்சியசு வெப்பநிலையில் உலர்த்தி பின்னர் காற்றில் 400 பாகை செல்சியசு வெப்பநிலை வரை சூடேற்றினால் யூரோப்பியம்(III) குரோமேட்டைப் பெறலாம். 

யூரோப்பியம்(III) நைட்ரேட்டு அறுநீரேற்று மற்றும் குரோமியம்(III) நைட்ரேட்டு ஒன்பது நீரேற்று ஆகியவற்றை விகிதாச்சார அளவுகளில் கலந்து 30 நிமிடங்களுக்கு 433 கெல்வின் வெப்பநிலையில் 30 நிமிடங்களும் 473 கெல்வின் வெப்பநிலையில் 30 நிமிடங்களும் 1 மணிநேரம் 853 கெல்வின் வெப்பநிலையிலும் வினைபுரியச் செய்யவேண்டும். ஆக்சிசன் வாயு வினை கலவையின் மீது தொடர்ச்சியாக அனுப்பப்பட்டு யூரோப்பியம்(III) குரோமேட்டைப் பெறுவது மற்றொரு தயாரிப்பு வழிமுறையாகும்.

Eu(NO3)3•6H2O + Cr(NO3)•9H2O → EuCrO4 + 6 NO2 + 15H2O

பண்புகள்
ஓர் அலகு செல்லுக்கு நான்கு வாய்ப்பாட்டு அலகுகள் என்ற அளவில்   = a=722.134, c = 632.896 பைக்கோமீட்டர் என்ற அணிக்கோவை அளவுருக்களுடன், I41/amd (எண். 141) என்ற இடக்குழுவில்  நாற்கோண வடிவத்தை ஏற்றுக் கொண்டு யூரோப்பியம்(III) குரோமேட்டு படிகமாகிறது.
யூரோப்பியம்(III) குரோமேட்டின் நீல் வெப்பநிலை 15.9 கெல்வின் ஆகும். 700 °செல்சியசு வெப்பநிலைக்கு மேல்  யூரோப்பியம்(III) குரோமேட்டு யூரோப்பியம் குரோமைட்டாக (EuCrO3) சிதையத் தொடங்குகிறது.

2EuCrO4 → 2 EuCrO3 + O2

மேற்கோள்கள்

யூரோப்பியம்(III) சேர்மங்கள்
குரோமேட்டுகள்
அலி அன்சார்

அலி அன்சார் (Ali Ansar) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசியலில் இவர் இந்திய பொதுவுடைமைக் கட்சி உறுப்பினராகச் செயல்பட்டார். 1972 ஆம் ஆண்டில் நடைபெற்ற சட்டமன்றத் தேர்தலில் கல்யாண்பூர் தொகுதியில் போட்டியிட்டு மேற்கு வங்க சட்டமன்ற உறுப்பினராக தேர்ந்தெடுக்கப்பட்டார். 1977, 1996, 2014, 2016 ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியைத் தழுவினார். அவர் 30 நவம்பர் 2015 ஆம் ஆண்டு நவம்பர் மாதம் 30 ஆம் தேதியன்று தனது 86ஆவது வயதில் இறந்தார்.

மேற்கோள்கள்

2015 இறப்புகள்
மேற்கு வங்காள அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
சித்தரஞ்சன் தாசு தாக்கூர்

சித்தரஞ்சன் தாசு தாக்கூர் (Chittaranjan Das Thakur) இந்தியாவைச் சேர்ந்த ஓர் அரசியல்வாதியாவார். மேற்கு வங்காளத்தில் சசங்க தசுதாகூர் என்பவருக்கு மகனாகப் பிறந்தார். 1976 ஆம் ஆண்டில் கல்கத்தா பல்கலைக்கழகத்தில் கல்வியலில் இளநிலைப் பட்டன் பெற்ற இவர் 1981 மற்றும் 1986 ஆம் ஆண்டுகளில் இதே கல்கத்தா பல்கலைக்கழகத்தில் முதுகலைப் பட்டம் பெற்றார். மேற்கு வங்காள அரசியலில் இவர் இந்திய பொதுவுடைமைக் கட்சி உறுப்பினராகச் செயல்பட்டார். 1996 ஆம் ஆண்டு முதல் 2011 ஆம் ஆண்டு வரை பன்சுகுரா பாசுச்சிம் சட்டமன்றத் தொகுதியில் இந்தியப் பொதுவுடைமைக் கட்சியின் வேட்பாளராகப் போட்டியிட்டு வென்று பன்சுகுரா பாசுச்சிம் தொகுதியை பிரதிநிதித்துவப்படுத்தினார். 2021 ஆம் ஆண்டு நவம்பர் மாதம் 8 ஆம் தேதியன்று சித்தரஞ்சன் தாசு தாக்கூர் காலமானார்.

மேற்கோள்கள்

2021 இறப்புகள்
மேற்கு வங்காள அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
மேற்கு வங்காள நபர்கள்
மலைக்கோட்டை அரண்மனை

மலைகோட்டை அரண்மனை (Hill Fort Palace) ரிட்ஸ் ஹோட்டல் என்றும் அழைக்கப்படும் இது தெலங்காணா மாநிலம் ஐதராபாத்திலுள்ள நௌபத் பகாட்டில் அமைந்துள்ள ஒரு அரச அரண்மனை ஆகும். சொத்து இப்போது தெலங்காணா அரசின் மாநில சுற்றுலா வளர்ச்சிக் கழகத்திற்குச் சொந்தமானது..

வரலாறு

குடியிருப்பு (1915-1955) 
மலைக்கோட்டை அரண்மனை 1915 இல் இந்தியாவின் நிசாம் அரசாங்கத்தில் தலைமை நீதிபதியாக பணியாற்றிய நிசாமத் சங் என்பவரால் கட்டப்பட்டது. அவர் அரண்மனையில் 15 ஆண்டுகள் தங்கியிருந்தார். கேம்பிரிட்சிலுள்ள திரினிட்டி கல்லூரியின் பாணியில் கட்டிடக்கலை உள்ளது. 

1929 இல், சங் ஹஜ் சென்று வந்த பிறகு எளிமையான வாழ்க்கையை வாழ விரும்பினார். இந்த அரண்மனை ஓசுமான் அலி கானின் மகன் இளவரசர் மோசாம் சாவுக்கு விற்கப்பட்டது, பின்னர் நகர மேம்பாட்டு வாரியத்தின் தலைவரின் அதிகாரப்பூர்வ இல்லமாக மாறியது.

அரசு கையகப்படுத்துதல் மற்றும் ரிட்ஸ் ஹோட்டல் (1955-1997) 
1955 ஆம் ஆண்டு போலோ நடவடிக்கைக்குப் பிறகு இந்த அரண்மானை இந்திய அரசால் கையகப்படுத்தப்பட்டது. ரிட்ஸ் ஹோட்டல் நிறுவனம் 1980களில் அரண்மனையை குத்தகைக்கு எடுத்தது. இந்த விடுதி 1997 ஆம் ஆண்டின் பிற்பகுதி வரை செயல்பட்டு வந்தது.

கைவிடப்பட்டது (1997-தற்போது) 
இன்று, கட்டிடம் சிதிலமடைந்து காணப்படுகிறது. மேலும், அவசரமாக சீரமைக்க வேண்டிய தேவை உள்ளது.

2022 இல், ஒரு நிபுணர் குழு, அரண்மனையை இடிக்க பரிந்துரைக்கும் அறிக்கையை உயர் நீதிமன்றத்தில் சமர்ப்பித்தது. பொதுநல வழக்கின் தீர்ப்பில், அரண்மனையை சீரமைக்கும் பணிகளைத் தொடங்குமாறு மாநில அரசுக்கு உயர்நீதிமன்றம் உத்தரவிட்டது.

அமைவிடம் 
இந்த அரண்மனை நகரின் மையப்பகுதியில் நௌபத் பஹாட் அருகே 6 ஏக்கர் பரப்பளவில் அமைந்துள்ளது.

மேற்கோள்கள்

வெளி இணைப்புகள் 

Narendra Luther's feature on the Palace

ஐதராபாத் இராச்சியம்
நிசாமத் சங்

நவாப் சர் நிசாமத் சங் பகதூர் (Nawab Sir Nizamat Jung Bahadur) (22 ஏப்ரல் 1871 ஐதராபாத் மாநிலம்  – 1955) ஓர் அரபு-இந்தியக் கவிஞர் ஆவார். இவர், மறைந்த நவாப் ரபத் யார் சங் பகதூர் (மௌல்வி சேக் அக்மத் உசைன்), வாரங்கலின் சுபேதாரின் இரண்டாவது மகன் ஆவார். இவருடைய நாட்களில் ஒரு தீவிர கல்வியாளராகவும், சமூக சீர்திருத்தவாதியாகவும் மற்றும் அரசியல்வாதியாகயும் அறியப்பட்டவர்.

ஆரம்ப கால வாழ்க்கை 
நவாப் சர் நிசாமத் சங், 1878 இல் தனது தந்தையால் நிறுவப்பட்ட மதரச-இ-அய்சா என்ற பள்ளியில் கல்வி பயின்றார். மேலும் 1887 இல் இங்கிலாந்துக்குச் சென்று , கேம்பிரிட்சில் உள்ள திரினிட்டி கல்லூரியில் சேர்ந்து, இளங்கலை மற்றும் சட்டப் பட்டங்களைப் பெற்றார். பின்னர் இவர் ஒரு பார் அட் லா ஆனார், 1895 ஆம் ஆண்டில் இரண்டாவது முறை இங்கிலாந்து சென்றபோது இங்கிலாந்தின் வழக்கறிஞர்கள் சங்கத்திற்கு சென்றுவந்தார்.

தொழில் 
1896 இல், இவர் சென்னை உயர்நீதிமன்றத்தில் வழக்கறிஞராகப் பதிவு செய்தார். 1897ல் பர்பானி, மாவட்ட நீதிபதியாக பணியில் சேர்ந்தார்.

1899 இல், இவர் நகர மாஜிஸ்திரேட்டாகவும், 1906 இல் சட்டமன்றத் துறையின் துணைச் செயலாளராகவும் நியமிக்கப்பட்டார். 1916 மற்றும் 1918 க்கு இடையில், இவர் ஐதராபாத் தலைமை நீதிபதியாக இருந்தார்.

பல மதிப்புமிக்க பதவிகளின் அதிகாரியாக பணியாற்றிய இவர், அமைச்சராகவும், நிசாம்களின் ஆட்சியின் போது ஐதராபாத் தக்காண உயர் நீதிமன்றத்தின் தலைமை நீதிபதியாகவும் பணியாற்றினார்.

சொந்த வாழ்க்கை 
நிசாமுதீன், நௌபத் பகாத்தில் மலைக்கோட்டை அரண்மனையைக் கட்டினார். பின்னர் அதை முன்னாள் நிசாம் ஓசுமான் அலி கான்  தனது மகன் இளவரசர் மோசம் சா என்பவருக்காக வாங்கினார். நிசாமுதீனின் முதல் உறவினர் அக்கீம்-உத்-தௌலா என்பவரும் தலைமை நீதிபதியாக இருந்தார். மேலும் மலைக்கோட்டை அரண்மனைக்கு அருகில் அமைந்துள்ள பெல்லா விஸ்டா அரண்மனையின் உரிமையாளராக இருந்தார்.

கௌரவங்கள் 

 இங்கிலாந்து பேரரசின் ஆணை (OBE, 3 ஜூன் 1919)
 இந்தியப் பேரரசின் ஆணை(CIE, 1 ஜனவரி 1924)
 வீரத்திருத்தகை, 3 ஜூன் 1929.

மரபு 
1972 ஆம் ஆண்டு ஐதராபாத்தில் உள்ள நாராயண்குடாவில் இவரது பெயரில் நிசாமத் சங் நினைவு நூலகம் நிறுவப்பட்டது. இதில் இவரது தனிப்பட்ட புத்தகத் தொகுப்பு வைக்கப்பட்டு பொதுமக்களுக்குத் திறந்துவிடப்பட்டது.

மேற்கோள்கள்

வெளி இணைப்புகள் 
 
 

ஐதராபாத் இராச்சிய நபர்கள்
இந்திய முஸ்லிம்கள்
1955 இறப்புகள்
1871 பிறப்புகள்
பிரேமாபாய் அரங்கம்

பிரேமாபாய் அரங்கம்  (Premabhai Hall) இந்தியாவின் குசராத்து மாநிலம் அகமதாபாத்தில் கைவிடப்பட்ட ஓர் அரங்கமாகும்.  அரங்கம்  குசராத்து வித்யா சபைக்கு சொந்தமானதாகும்.

வரலாறு 
ஆங்கிலேயர் காலத்தில், இந்த அரங்கம்  நாடக நிகழ்ச்சிகளுக்கு பயன்படுத்தப்பட்டது. 1960 ஆம் ஆண்டுகளில்  பிரேமாபாய் அரங்கம் மறுவடிவமைப்பு செய்ய முன்மொழியப்பட்டது. இத்திட்டத்திற்காக பி.வி. தோசி தேர்ந்தெடுக்கப்பட்டார். 1972 ஆம் ஆண்டில் புரூட்டலிச கட்டடக் கலை பாணியில் கட்டப்பட்ட புதிய கட்டிடம் திறக்கப்பட்டது. 

1990 ஆம் ஆண்டுகளில் தீயணைப்பு  ஒழுங்குமுறை சிக்கல்கள் காரணமாக அரங்கம்  கைவிடப்பட்டது. தோல்வியடைந்த இடிப்புத் திட்டம்  கைவிடப்பட்டாலும் கட்டிடம் அப்படியே உள்ளது.

விளக்கம் 
இந்த அரங்கம்  புரூட்டலிச கட்டடக் கலை பாணியில் கட்டப்பட்டுள்ளது, முழு அமைப்பும் வலுவூட்டப்பட்ட கற்காரையால் கட்டப்பட்டுள்ளது. அரங்கத்தில் 1000 பேர் அமரும் வசதி கொண்டது.

மேற்கோள்கள் 

அகமதாபாத்
பகாச் சீர்மம்

இயற்கணிதத்தில் பகாச் சீர்மம் (prime ideal) என்பது ஒரு சிறப்பு வகைச் சீர்மமாகும். இவை, ஒரு முழு எண் வளையத்திலுள்ள ஒரு பகா எண்ணுக்குரிய பண்புகளைக் கொண்டமைகின்ற சீர்மங்களாகும். 

ஒரு வளையத்தின் () ஏதாவது இரு உறுப்புகளின் பெருக்கற்பலனானது அவ்வளையத்தின் ஒரு தகு சீர்மம்  இன் உறுப்பாக இருந்து, அவ்விரு உறுப்புகளில் ஏதேனுமொன்று  இன் உறுப்பாகவும் அமைந்தால், அச்சீர்மம், பகாச் சீர்மம் என அழைக்கப்படுகிறது

எடுத்துக்காட்டு:
 வளையத்தின் ஒரு சீர்மம்:
. இது ஒரு பகாச் சீர்மம் ஆகும். ஏனெனில்:
 எனில், 2, 3 இன் பெருக்குதொகை 6 . மேலும் எடுத்துக்கொள்ளப்பட்ட இரு எண்களிலொன்றான .  

முழுஎண்கள் வளையத்தின் பகாச் சீர்மங்கள், ஏதாவதொரு பகாஎண்ணின் மடங்குளையும் சுழியச் சீர்மத்தையும் உறுப்புகளாகக் கொண்டிருக்கும், பகாச் சீர்மங்கள், முதனிலைச் சீர்மங்களாகவும், அரைப்பகாச் சீர்மங்களாகவும் அமையும்.

பரிமாற்று வளையங்களின் பகாச்சீர்மங்கள்

வரையறை
 என்ற பரிமாற்று வளையத்தின் ஒரு சீர்மம்  ஆனது பகாச்சீர்மமாக இருக்கவேண்டுமெனில் அது கீழுள்ள பண்புகளைக் கொண்டிருக்க வேண்டும்:

 ,  இரண்டும்  இன் இரு உறுப்புகள். மேலும் அவற்றின் பெருக்கற்பலன்  ஆனது  இன் ஓருறுப்பு எனில்,  அல்லது ,  இன் உறுப்பாக இருக்கும்.
  ஆனது  க்குச் சமமானதாக இருக்காது; அதாவது,  ஆனது  இன் தகு உட்கணமாக இருக்கும்.

மேலுள்ள பகாச் சீர்மத்துக்கான பண்புகள், கீழ்வரும் பகாஎண்களுக்கானப் பண்பினைப் (யூக்ளிடிய முற்கோள்) பொதுமைப்படுத்தலாக அமைவதைக் காணலாம்:
 ஒரு பகாஎண். ,  ஆகிய இரு முழுவெண்களின் பெருக்கற்பலனான  ஐ,  வகுக்கிறது எனில்,  ஆனது  அல்லது  ஐ வகுக்கும்.

எனவே இதிலிருந்து பெறப்படும் முடிவு:
 இன் பகாச் சீர்மமாக  'இருந்தால், இருந்தால் மட்டுமே',  (நேர்ம முழுவெண்) ஒரு பகா எண்ணாக இருக்கும்.

அதாவது:
  ஒரு பகாச்சீர்மம்   ஒரு பகா எண்.

எடுத்துக்காட்டுகள்
  வளையத்தில் இரட்டை எண்களின் உட்கணமானது ஒரு பகாச் சீர்மம்.
  என்ற முழு ஆட்களத்தின் பகா உறுப்பு  ஆனது, முதன்மை பகாச் சீர்மத்தைப் () பிறப்பிக்கும்.
 சிக்கலெண் கெழுக்களுடன் இரு மாறிகளிலமைந்த பல்லுறுப்புக்கோவைகளின் வளையம்  என்பதை  குறிக்குமானால்,  என்ற பல்லுறுப்புக்கோவையால் பிறப்பிக்கப்படும் சீர்மம், பகாச் சீர்மமாக இருக்கும்.
 என்ற முழுஎண் கெழுக்களைக்கொண்ட பல்லுறுப்புக்கோவை வளையத்தில்,  மற்றும்  ஆல் பிறப்பிக்கப்படும் சீர்மம், பகாச்சீர்மமாக இருக்கும். அப்பகாச்சீர்மத்திலுள்ள பல்லுறுப்புக்கோவைகள் எல்லாவற்றிலும் மாறிலிக் கெழு இரட்டையெண்ணாக இருக்கும்.

மேற்கோள்கள்

மேலதிக வாசிப்புக்கு

 

வளையக் கோட்பாடு
சப்தக்கு இசை ஆண்டு விழா

சப்தக்கு இசை ஆண்டு விழா (Saptak Annual Festival of Music) இந்தியாவின் அகமதாபாத்தில் பதின்மூன்று நாள் நடைபெறும் இந்திய பாரம்பரிய இசை விழா ஆகும். இது சப்தக்கு இசைப் பள்ளி மூலம் ஏற்பாடு செய்யப்பட்டு ஒவ்வோர் ஆண்டும் சனவரி முதல் பதின்மூன்றாம் தேதி வரை நடைபெறுகிறது.  நூற்றுக்கணக்கான மக்கள் இந்த இசை விழாவில் கலந்து கொள்கின்றனர்.

வரலாறு 
1980 ஆம் ஆண்டு நந்தன் மேத்தா மற்றும் அவரது மனைவி மஞ்சு மேத்தா, உரூபாண்டே சா, பாரதி பரிக்கு மற்றும் டி.டி. திரிவேதி ஆகியோரால் இந்த இசை விழா தொடங்கப்பட்டது.  பண்டிட் ரவிசங்கர் மற்றும் பண்டிட் கிசன் மகராச்சு  ஆகியோர் தொடக்க விழாவில் கலந்து கொண்டனர்.  1980 ஆம் ஆண்டில் ஒரு நாள் நிகழ்வாக நடைபெற்ற இவ்விழா  2010 ஆம் ஆண்டில் 13 நாட்களில் 15 அமர்வுகளாக  130 பேருக்கும்  மேற்பட்ட இசைக்கலைஞர்களின் நிகழ்ச்சியாக விரிவடைந்தது 

இந்த விழாவில் வளர்ந்து வரும் திறமையாளர்கள் மற்றும் நிறுவப்பட்ட கலைஞர்கள் உள்ளனர். தூய பாரம்பரிய  இசையைத் தவிர, நாட்டுப்புற இசை, பாரம்பரிய நடன வடிவங்கள் மற்றும் தும்ரி போன்ற அரை-பாரம்பரிய  வடிவங்களின் நிகழ்ச்சிகளும் இங்கு நடைபெறுகின்றன.

படக்காட்சியகம் 
நந்தன் மேத்தாவின் வாழ்க்கை மற்றும் திருவிழாவின் வரலாறு குறித்த படக்காட்சியகம் 2012 ஆம் ஆண்டில்  திறக்கப்பட்டது.

மேற்கோள்கள் 

இசை விழாக்கள்
அகமதாபாத்
குசராத்தின் பண்பாடு
புளூ பீட்டில்

புளூ பீட்டில் () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ் மற்றும் தி சப்ரான் கம்பெனி நிறுவனத்தால் தயாரிக்கப்பட்டு,  வார்னர் புரோஸ். பிக்சர்ஸ் மூலம் உலகம் முழுவதும் விநியோகிக்கப்பட்டது. இது டிசி நீட்டிக்கப்பட்ட பிரபஞ்சத்தின் 14வது படம் ஆகும்.

இத்திரைப்படத்தை ஏஞ்சல் மானுவல் சோட்டோ என்பவர் இயக்கியுள்ளார் மற்றும் கரேத் டன்னெட்-அல்கோசர் எழுதியுள்ளார், மேலும் அட்ரியானா பர்ராசா, டாமியன் அல்காசர், ரவுல் ட்ருஜிலோ, சூசன் சரண்டன் மற்றும் ஜார்ஜ் லோபசு ஆகியோருடன் சோலோ மரிடுவேனா என்பவர் ஜெய்ம் ரெய்ஸ் / புளூ பீட்டில் ஆக நடித்துள்ளார்.

புளூ பீட்டில் படம், ஆகத்து 15, 2023 அன்று எல் பாசோவில் திரையிடப்பட்டது, ஆகத்து 18 அன்று வார்னர் புரோஸ். பிக்சர்ஸ் மூலம் அமெரிக்காவில் வெளியிடப்பட்டது. இந்தத் திரைப்படம் பொதுவாக சாதகமான விமர்சனங்களைப் பெற்றது, ஆனால் வசூல் ரீதியாக தோல்வியுற்றது, இது $104–125 மில்லியன் தயாரிப்பு செலவில் எதிராக உலகளவில் $129 மில்லியனை வசூலித்தது மற்றும் டிசி நீட்டிக்கப்பட்ட பிரபஞ்சத்தில்  மிகக் குறைந்த வசூல் செய்த படமாக ஆனது.

கதை சுருக்கம் 
சமீபத்திய பட்டதாரி ஆனா ஜெய்ம் ரெய்சுக்கு எதிர்பாராத தருணத்தில் ஒரு வண்டு போன்ற நீல நிற பழங்கால நினைவுச்சின்னம் அதன் கூட்டுவாழ்க்கைத் தொகுப்பாளராகத் அவனை தேர்ந்தெடுத்த பிறகு, ‘புளூ பீட்டில்’ அவரின் உடலில் இணைந்து ஒரு கவசம்போன்று செயல்படுவகிறது, அது  அவரது முதுகெலும்புடன் இணைகிறது மற்றும் அவருக்கு மனிதநேயமற்ற திறன்கள் மற்றும் ஒரு வெளிப்புற எலும்புக்கவசத்தை அளிக்கிறது. இந்த சக்தியால் அவனுக்கும் அவனது குடும்பத்திற்கு வரும் ஆபத்தில் இருந்து அவனையும் அவன் குடும்பத்தினரையும் எப்படி காப்பாற்றியது என்பது தான் கதை.

மேற்கோள்கள்

வெளி இணைப்புகள்
 

அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
2023 ஆங்கிலத் திரைப்படங்கள்
திரைப்படத்துறையில் கோவிட்-19 தொற்றுநோயின் தாக்கம்
ஏஞ்சல் மானுவல் சோட்டோ

ஏஞ்சல் மானுவல் சோட்டோ (Ángel Manuel Soto, 28 சனவரி 1983) என்பவர் புவேர்ட்டோ ரிக்கோ நாட்டு திரைப்பட இயக்குநரும், திரைக்கதை ஆசிரியரும், தயாரிப்பாளரும் ஆவார். இவர் சர்ம் சிட்டி கிங்ஸ் (2020) மற்றும் டிசி பிலிம்ஸ் திரைப்படமான புளூ பீட்டில் (2023) ஆகியவற்றை இயக்கியதற்காக அவர் மிகவும் பிரபலமானவர்.

ஆரம்ப கால வாழ்க்கை 
இவர் புவேர்ட்டோ ரிக்கோவின் சான் ஜுவானில் உள்ள சான்டர்ஸில் 1983 சனவரி 28 அன்று பிறந்தார். இவரது தந்தை கார் விற்பனையாளர், தாயார் விமானப் பணிப்பெண். இவரது இளமை பருவத்தில், கால்பந்து, குத்துச்சண்டை மற்றும் இசை ஆகியவற்றில் ஈடுபட்டார், இதனால் லாஸ் செவெரெஸ் என்ற இசைக்குழுவை உருவாக்கினார், இது 2000 களின் முற்பகுதியில் உருவாக்கப்பட்டது, இது அவரது பிற்கால திட்டங்களில் சிலவற்றை ஊக்கப்படுத்தியது.

இவர் வளர்ந்தவுடன், கட்டிடக்கலை, ஆவணப்படம் தயாரித்தல் மற்றும் எழுதுதல் ஆகியவற்றைப் படித்தார். சோட்டோ ஒரு தொலைக்காட்சி தயாரிப்பாளராக தனது வாழ்க்கையைத் தொடங்கினார், பின்னர் உள்ளூர் விளம்பர நிறுவனத்தில் கலை இயக்கத்தில் பணியாற்றினார்.

திரைப்படம்

மேற்கோள்கள்

வெளி இணைப்புகள்  

1983 பிறப்புகள்
வாழும் நபர்கள்
திரைப்பட இயக்குநர்கள்
திரைக்கதை ஆசிரியர்கள்
புவேர்ட்டோ ரிக்கோ மக்கள்
ஓதவு

ஓதவு (Odhav) (Odhav) என்பது இந்தியாவின் குசராத்து மாநிலம் அகமதாபாத்தில் அமைந்துள்ள ஒரு புறநகர்ப் பகுதியாகும்.  துணை நகரமாகக் கருதப்படும் இப்புறநகர்ப் பகுதியில் சில குடியிருப்புகளும் வணிக நிறுவனங்களும் உள்ளன.

வரலாறு 
2020  ஆம் ஆண்டு பிப்ரவரி மாதத்தில்  இங்குள்ள ஆடைத் தொழிற்சாலையில் ஏற்பட்ட தீ விபத்தில் மூவர் உயிரிழந்தனர்.

மக்கள்தொகையியல் 
2011 ஆம் ஆண்டில் மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஓதவு பகுதியின் மக்கள் தொகை 555 ஆகும். ஓதவு கிராமத்தில் கல்வியறிவு விகிதம் மாநில சராசரியை விட குறைவாக உள்ளது அதாவது 78.03 சதவீதம் என்பதுடன் ஒப்பிடும்போது ஓதவு பகுதியின் ஒட்டுமொத்த கல்வியறிவு 74.85% கல்வியறிவு என்று உள்ளது.

மேற்கோள்கள் 

குசராத்து
Coordinates on Wikidata
அகமதாபாத் மாவட்டம்
அஜித் நைனான்

அஜித் நைனான் (Ajit Ninan, 15, மே, 1955  - 8 செப்டம்பர் 2023) என்பவர் ஒரு இந்திய அரசியல் கேலிச்சித்தரக்காரர்  ஆவார். இவர் இந்தியா டுடே இதழிலும், தி டைம்ஸ் ஆஃப் இந்தியாவிலும் கேலிச்சித்திரங்களை  வரைந்ததற்காக மிகவும் பிரபலமானார்.

வாழ்க்கைக் குறிப்பு 
இளம் வயதில் பள்ளி விடுதியில் அஜித் நைனான் தங்கிப் படித்தார். பெற்றோரைப் பிரிந்த ஏக்கத்தை மறக்க ஓவியங்களை வரையத் தொடங்கினார். பஞ்ச், நியூ யார்க்கர் இதழ்களில் வெளியாகும் கேலிச்சித்திரங்களை இரசிக்கத் தொடங்கினார்.நைனானின் உறவினரான அபு ஆபிரகாம் ஒரு பிரபல கேலிசித்திரக்காரராக இருந்தார். அவரிடமிருந்து கேலிச்சித்திக் கலையின் அடிப்படைகளை அறிந்து கொண்டார். 1968 இல் இவர் வரைந்த கேலிச்சித்திரம் முதன் முதலில் சங்கர் வீக்லியில் வெளியானது.

1972-1977 காலகட்டத்தில் சென்னை கிறித்துவக் கல்லூரியில், அரசியில் அறிவியல் படித்தார். பின்னர் சென்னையில் விளம்பர நிறுவனம் ஒன்றில் பணியாற்றத் தொடங்கினார். பின்னர் தில்லிக்கு பணிமாறுதல் காரணமாக சென்றார். இந்தியா டுடே, பிசினஸ் டுடே, டால்கெட் இதழ்களுக்கு கேலிச்சித்திரம் வரைந்து புகழ்பெற்றார். 1992 இல் இந்தியன் எக்ஸ்பிரஸ் நாளிதழில் பணிக்கு சேர்ந்தார். பின்னர் அவுட் லுக் இதழில் பணியாற்றினார். தி டைம்ஸ் ஆஃப் இந்தியாவிலும் பணியாற்றினார். அதில் இவர் வரைந்த கேலிச்சித்திரங்கள் அரசில் உலகில் அதிர்வலைகளை ஏற்படுத்தின. இவர் 2023 செப்டம்பர் 8 அன்று தன் 68வது வயதில் இறந்தார்.

படைப்புகள்

காமிக் கோட்டோவியங்கள் 

 டிடெக்டிவ் மூச்வாலா,  டார்கெட் இதழில் வெளியானது.

கேலிச்சித்திரங்கள் 

 அஜித் நைனன்ஸ் பன்னி வேல்ட் டார்கெட் இதழில் வெளியானவை
 ஜஸ்ட் லைக் தட்! டைம்ஸ் ஆஃப் இந்தியா நாளிதழில்  வெளியிடப்பட்டது.
 லைக் தட் ஒன்லி! ( ஜூக் சுரையாவுடன் ), டைம்ஸ் ஆஃப் இந்தியாவில் வாரம் இருமுறை வெளியிடப்பட்டது.
 சென்டர்ஸ்டேஜ், இந்தியா டுடேயில் வெளியிடப்பட்டது
 நைனான்ஸ் வேல்ட், டைம்ஸ் ஆஃப் இந்தியாவில் வெளியிடப்பட்டது
 டைம்ஸ் ஆஃப் இந்தியாவில் 2009 இந்தியப் பொதுத் தேர்தலின் போது பாலி ட்ரிக்ஸ் என்ற தொடர் கேலிச்சத்திரங்கள் வெளியிடப்பட்டன.
 ஐடூன்ஸ் : தி டைம்ஸ் ஆஃப் இந்தியாவில்  சுனில் அகர்வாலுடன் இணைந்து வரைந்த கேலிச்சித்திரங்கள்

புத்தகங்கள் 

 
 Ninan, Ajit, and Sudeep Chakravarti (eds.). The India Today Book of Cartoons. New Delhi: Books Today, 2000.

விருதுகளும் கௌரவங்களும் 

 06 ஆகத்து 2022 | பார்டூன்ஸ் வாழ்நாள் சாதனையாளர் விருது | இந்திய கார்ட்டூனிஸ்ட் நிறுவனம் மூலம்

மேற்கோள்கள்

வெளி இணைப்புகள் 

 லாம்பிக் காமிக்ளோபீடியா வாழ்க்கை வரலாறு.

2023 இறப்புகள்
1955 பிறப்புகள்
இந்திய கேலிச்சித்திர வரைஞர்கள்
சாமராஜா சட்டமன்றத் தொகுதி

சாமராஜா சட்டமன்றத் தொகுதி (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மைசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 217 ஆகும்.

சட்டமன்ற உறுப்பினர்கள்

குறிப்பு

மேற்கோள்கள் 

கர்நாடக சட்டமன்றத் தொகுதிகள்
மைசூர் மாவட்டம்
குர்பச்சன் ஜகத்

குர்பச்சன் சிங் ஜகத் (Gurbachan Singh Jagat) (பிறப்பு 1 ஜூலை 1942)  இந்தியாவின் மணிப்பூர் மாநிலத்தின் முன்னாள் ஆளுநர் ஆவார். அவர் 2007 சூலை 1 அன்று இந்தப் பணியில் நியமிக்கப்பட்டார் மற்றும் 22 சூலை 2013 அன்று இப்பணியிலிருந்து ஓய்வு பெற்றார். புகழ்பெற்ற பொது ஊழியர் குர்பச்சன் ஜகத், தி ட்ரிப்யூன், சண்டிகரில் 2 மே 2016 அன்று அறங்காவலராக சேர்ந்தார்.

இவர் பல்கலைக்கழகத்தில் ஆங்கிலம் பயின்றார். ஒன்றியப் பிரதேசத்தில் (AGMUT) கேடரில் 1964-ஆம் ஆண்டில் இந்தியக் காவல் பணியில் உறுப்பினரானார். இவர் தில்லியில் உதவி காவல் ஆணையர் மற்றும் கூடுதல் துணைக் காவல் ஆணையர், 1971 போரின் போது மேகாலயாவில் காவல்துறைக் கண்காணிப்பாளர், எல்லைப் பாதுகாப்புப் படையில் படைத்தலைவர், கோவாவில் காவல் கண்காணிப்பாளர் (சிறப்பு), துணை ஆணையர் (சிறப்புப் பிரிவு) மற்றும் தில்லி காவல்துறையில் இணை ஆணையர் (தலைமையகம்), சண்டிகர் காவல்துறை துணைத் தலைவர், எல்லைப் பாதுகாப்புப் படை தலைவர் ஆகிய பதவிகளில் பணியாற்றினார். ஜம்மு எல்லைத் தலைமையகம், வடக்கு வங்க எல்லைத் தலைமையகத்தில் எல்லைப் பாதுகாப்புப் படையின் காவல்துறைத் தலைவராகவும், ஜம்மு மற்றும் காஷ்மீரின் துணைக் காவல்துறைத் தலைவராகவும் (ஆயுதம்) மற்றும் சம்மு மற்றும் காஷ்மீரில் பிப்ரவரி 1997 முதல் டிசம்பர் 2000 வரை காவல்துறை இயக்குநர் தலைவராகவும் நியமிக்கப்பட்டார்.  மணிப்பூரின் ஆளுநராக நியமிக்கப்படும் வரை ஒன்றிய பொதுப் பணி தேர்வாணையக் குழுவில் ஐந்து ஆண்டுகள், பதினெட்டு மாதங்கள் தலைவராகப் பணியாற்றினார்.

மேலும் பார்க்கவும் 

 ஆளுநர் (இந்தியா)
 மணிப்பூரின் ஆளுநர்களின் பட்டியல்
 தற்போதைய இந்திய ஆளுநர்களின் பட்டியல்
 மணிப்பூர்

மேற்கோள்கள் 

பத்மசிறீ விருது பெற்ற குடிமைப் பணி அதிகாரிகள்
1942 பிறப்புகள்
வாழும் நபர்கள்
இந்திய காவல் அதிகாரிகள்
நாகாலாந்து ஆளுநர்கள்
மணிப்பூர் ஆளுநர்கள்
பெல்லா விஸ்டா, ஐதராபாத்து

பெல்லா விஸ்டா (Bella Vista) என்பது ஐதராபாத் மாநிலம் இருந்த காலத்தில் நிசாமின் அரச அரண்மனையாக இருந்தது. இது தற்போது இந்தியாவின் தெலங்காணாவின் ஐதராபாத்தில் அமைந்துள்ளது.  இது  நிலப்பரப்பில் உள்ள இந்தோ-ஐரோப்பிய பாணியில் கட்டப்பட்ட பசுமையான வளாகம் ஆகும். கட்டிடத்தின் பிரான்சு கட்டிடக்கலைஞர் இதற்கு பெல்லா விஸ்டா என்று பெயரிட்டார், அதாவது அழகான காட்சி பொருள் படும். இது உசேன் சாகர் ஏரியைக் கண்டும் காணாமல் அமைந்துள்ளாது. இது சைபாபாத் புறநகரில் அமைந்துள்ளது. மேலும், இங்கிலாந்தின்  ஆக்சுபோர்டுசையரில் தேம்ஸ் நதிக்கரையில் உள்ள ஹென்லி-ஆன்-தேம்ஸ் மாதிரியாக வடிவமைக்கப்பட்டுள்ளது.

வரலாறு 
வழக்கறிஞர் முசிலேகிதீன் முகமது என்பவர் ஐதராபாத் மாநிலத்தின் உயர் நீதிமன்றத்தின் தலைமை நீதிபதியாக ஆனார். அவருக்கு அக்கிம்-உத்-தௌலா என்ற பட்டம் வழங்கப்பட்டது. அவர் 1905 இல் தனது இல்லமாக இந்த அரண்மனையைக் கட்டினார். அவர் 1905 முதல் 1914 வரை இங்கு வாழ்ந்தார், அவர் தனது 57 வயதில் பிளேக் நோயால் பாதிக்கப்பட்டார். 1916 இல் அவர் இறந்தவுடன், குடும்பம் அரண்மனையை விற்க முடிவு செய்தது. கடைசி நிசாம் ஓசுமான் அலி கான் 1917 இல்  மரச்சாமான்களுடன் சேர்த்து ரூ.60,000க்கு இதை வாங்கினார்.

இந்த அரண்மனையில்தான் ஏழாவது நிசாமின் மூத்த மகன்- ஐதராபாத்து சிம்மாசனத்தின் வாரிசாக இருந்த ஓசுமான் அலி கானின் மூத்த மகன் - பேரார் இளவரசர் ஆசம் சா தனது மனைவி இளவரசி துரு சேவருடன் வசித்து வந்தார். இது இப்போது இந்திய நிர்வாகப் பணியாளர் கல்லூரியாகச் செயல்படுகிறது.

மேற்கோள்கள் 

ஐதராபாத் இராச்சியம்
இந்திய நிர்வாகப் பணியாளர் கல்லூரி

இந்திய நிர்வாகப் பணியாளர் கல்லூரி ( Administrative Staff College of India ) என்பது இந்தியாவில் குடிமைப்பணி மேம்பாடு துறையில் பயிற்சி அளிப்பதற்காக 1956 ஆம் ஆண்டில் ஒரு தன்னாட்சி நிறுவனமாக இந்திய அரசு மற்றும் தொழில்துறை பிரதிநிதிகளால் கூட்டாகத் தொடங்கப்பட்ட கல்லூரியாகும்.  இது ஐதராபாத்தில் உள்ள பெல்லா விஸ்டா என்று அழைக்கப்படும் பேராரின் முன்னாள் இளவரசரின் அரண்மனையில் அமைந்துள்ளது. அவர் ஐதராபாத் இராச்சியத்தின் வெளிப்படையான வாரிசாக இருந்தார்.  

தொடக்கத்தில் இந்திய அரசு பிரிட்டனில் கல்லூரியை அமைக்க எண்ணியது. முதல் அமர்வு 1948 இல் ஹென்லியில் தொடங்க இருந்தது. இருப்பினும் 1953 ஆம் ஆண்டு அகில இந்திய தொழில்நுட்பக் கல்விக் குழு இந்தியாவில் நிர்வாகப் பணியாளர் கல்லூரியை நிறுவ பரிந்துரைத்தது. பெறுநிறுவங்கள் மற்றும் அரசு துறைகள் மற்றும் நகர்ப்புற நிர்வாகத்தின் அரசு ஊழியர்களுக்கு பயிற்சி அளிப்பதில் இக்கல்லூரி நிபுணத்துவம் பெற்றது.  கல்லூரியின் ஆராய்ச்சி மற்றும் ஆலோசனை நடவடிக்கைகள் 1973 இல் போர்டு அறக்கட்டளையின் உதவியுடன் தொடங்கப்பட்டது. இந்திய ஆட்சிப் பணி அதிகாரியான ஆர். எச். குவாஜா ஜனவரி 1, 2017 அன்று இக்கல்லூரியின் இயக்குநராகப் பொறுப்பேற்றார்

மேற்கோள்கள்

வெளி இணைப்புகள்
அனில் அண்ணா கோட்

அனில் கோட் (Anil Anna Gote) ஓர் இந்திய அரசியல்வாதியும் மற்றும் சட்டமன்ற உறுப்பினரும் ஆவார். துலே நகரம் சட்டமன்றத் தொகுதியிலிருந்து இரண்டு முறை பாரதிய ஜனதா கட்சி சார்பில் தேர்ந்தெடுக்கப்பட்டார். போலி முத்திரைக் குற்றச்சாட்டின் பேரில் இவர் நான்கு ஆண்டுகள் சிறையில் கழித்தார். ஆனால் இவர் ஒருபோதும் தண்டிக்கப்படவில்லை.

அரசியல் வாழ்க்கை 
முன்னாள் பத்திரிகையாளரான கோட், 1999ல் சமாஜ்வாடி ஜனதா கட்சி வேட்பாளராக சட்டமன்றத்தில் நுழைந்தார். மேலும் காங்கிரசு கட்சியை பிளவுபடுத்தும் முயற்சியின் ஒரு பகுதியாகவும், அன்றைய அரசாங்கத்தை பலவீனப்படுத்தவும் முயன்றார். இவர் 2009 இல் துலே தொகுதியின் பாஜக சட்டமன்ற உறுப்பினராகத் தேர்ந்தெடுக்கப்பட்டார். அக்டோபர் 2014 இல் குறைந்த வாக்கு வித்தியாசத்தில் மீண்டும் தேர்ந்தெடுக்கப்பட்டார்.

30 மார்ச் 2017 அன்று, மகாராட்டிரா சட்ட மேலவைக்கு அரசியலமைப்பு உரிமைகள் இல்லை என்ற அடிப்படையில் கோட் குரல் கொடுத்தார். கோட்டின் கருத்துக்காக இவர் மீது நடவடிக்கை எடுக்க வேண்டும் என எதிர்க்கட்சிகள் வலியுறுத்தின. அதன் பிறகு, இவர் தேசியவாத காங்கிரசு கட்சியின் ஒரு அங்கமாக மாறினார்.

போலி முத்திரைக் குற்றச்சாட்டு 
போலி முத்திரைகள் மற்றும் முத்திரைத் தாள்களை அச்சடித்து விற்பனை செய்ததற்காக அப்துல் கரீம் தெலி சம்பந்தப்பட்டதாகக் கூறப்படும் குற்றம் தொடர்பாக, கோட் ஜூலை 2003 இல் கைது செய்யப்பட்டு புனேவில் உள்ள ஏர்வாடா மத்திய சிறையில் அடைக்கப்பட்டார். இவர் ஜூன் 2007 இல் ரூ. 10 லட்சம் பிணையில் விடுவிக்கப்பட்டார். இவருடன் குற்றம் சாட்டப்பட்ட சூர்யவன்சி ரூ. 50,000 பிணையில் விடுவிக்கப்பட்டார். பம்பாய் உயர் நீதிமன்றம் 2011 இல் இவரது விடுதலைக்கான விண்ணப்பத்தை நிராகரித்தது. ஆனால் அக்டோபர் 2014 இல் இவர் குற்றச்சாட்டில் தண்டிக்கப்படவில்லை.

மேற்கோள்கள் 

1970 பிறப்புகள்
வாழும் நபர்கள்
இந்திய அரசியல்வாதிகள்